Vaski-kirjastot MUISTIO

Kuvailuryhmä

18.4.2018

Aika 18.4.2018 klo 13-14.30

Paikka Turun kaupunginkirjasto, pieni neuvottelutila

Paikalla Riitta Kari, Liisa Lehtikangas, Aki Pyykkö, Tiina Sorsimo, Päivi Svala, Anna Viitanen (pj., siht.)

Poissa Heli Pohjola

1. Edellisen kokouksen muistio

Hyväksyttiin edellisen kokouksen muistio

1. Vaski-kirjastojen kuvailukäytännöt ja Melinda

Onko tarvetta muuttaa jotakin Vaskin kuvailukäytännöissä ja -ohjeistuksessa? Vaikuttaa siltä, että Melindan replikointia ei aina osata ottaa kuvailtaessa huomioon. Pitäisikö primaarikuvailun lopettaneita kirjastoja ohjeistaa uudella tavalla?

Aiheeseen liittyen on ainakin tällaisia havaintoja:

* Vastaan on tullut joitakin tapauksia, joissa Melindaan on tehty Vaskista replikointiviittaus vaikka Vaskissa on täydelliset (BTJ:n) tietueet ja Melindassa minitiedot. Melindasta on sitten replikoitunut meille valmiiden tietojen tilalle minitiedot.
* Pienimmät Vaski-kirjastot saavat aineiston yleensä ennen muita ja käsittelevät niteet heti lainauskuntoon. Eikö pienissä kirjastoissa koeta muuttuvia pääkirjauksia ongelmiksi? Hankintaportaalin käyttöönoton jälkeen hankintavaiheen tietojen pääkirjaus muuttuu kuvailun valmistuessa todennäköisemmin kuin ennen.
* Vaskin primaarikuvailijoiden pitäisi muistaa Melindan tietuetta käsitellessään lisätä 084-kenttä myös Melindaan jos se puuttuu sieltä.
* Odottaa täydennystä -tilan poistamista kannattaa harrastaa, jos Melindan tietueessa on paljon sellaisia tietoja joita ei voi sieltä poistaa (mutta joita ei toisaalta haluta meille). Toinen vaihtoehto on drop-komentojen käyttäminen.
* Primaarikuvailun lopettaneissa kirjastoissa siirretään nyt tietoja Vaskiin kaikista mahdollisista tietokannoista (myös Libris ja LC) ilman että tietueita korjaillaan. Osa näistä tallentuu keskeneräisenä, osa ei päädy koskaan primaarikuvailijan nähtäväksi. Ko. kirjastoissa siirretään Vaskiin myös Melindan tietueita, joissa on kaikkien asiasanastojen sanoja ja Fenni-keep -osakenttiä.

Anna tekee tarkempaa ohjeistusta tietojen siirtämisestä muista tietokannoista Vaskiin. Ohjeistus tulee kuvailuryhmälle kommentoitavaksi lähiviikkoina.

1. Auroran Melinda-toiminnot

Osakohteiden LOW-kenttien poistamisessa on ongelmia. Kun Vaskin tietueesta poistetaan replikointiviittaus Melindan tietueeseen tai Vaskin tietue poistetaan kokonaan, Melindasta poistuvat vain emossa olevat LOW/SID -kentät. Koska kentät jäävät Melindassa oleviin osakohteisiin, Mergellä yhdistely ei toimi. Ongelma on Axiellin selviteltävänä. Toistaiseksi kannattaa kerätä ylös Melindaan tästä syystä jäävien tuplatietueiden tietuetunnukset.

Melindasta replikoituvien tietueiden välimerkkivirhe 600-kentässä on korjattu (aikaisemmin 0-osakentän sisältävässä kentässä e-osakentän perässä oli pisteen sijaan pilkku). 600-kenttiä tulee edelleen tietueisiin moneen kertaan.

1. Ennakkotietueiden ongelmat

Portaalitilauksista näyttää taas/edelleen syntyvän tuplia ja triploja Auroraan. Ongelma johtuu Aurorasta, jonka tuplakontrolli ei ehdi käsittelemään tilaussanomia tarpeeksi nopeasti. Axiell on tehnyt korjauksia Auroran versioon 6.1, joka otetaan käyttöön lähitulevaisuudessa. Tuplat saa yhdistellä, jos sattuu vastaan tulemaan.

Osa ennakkotietueista jää muuttumatta normaaleiksi siinä vaiheessa, kun tietueeseen lisätään tilaus/nide. Tämä johtuu siitä, että ko. tietueet ovat luetteloinnin suhteen jotenkin virheellisiä. BTJ:ltä saatiin syksyllä tietueita, joissa oli virheitä 338-kentässä. Nyt sieltä on tullut 008-kentän maakoodin suhteen virheellisiä tietueita.

1. Kielikurssien käsittely

Riitta päivittää kielikurssien käsittelyohjeen, lisätään se sitten extranetiin.

1. Uusi oma asiasana

Kaarinassa on tarvetta ottaa käyttöön uusi oma asiasana ”nepsy”. Asiasanaa saa käyttää 653-kentässä.

1. Elokuvien kuvailu

Toistaiseksi ei tarvetta elokuvien/pelien kuvailuohjeiden yhteiselle läpikäynnille. Palataan asiaan tarvittaessa.

1. 040-kentän käyttö

PIKi ihmetteli Vaskin 040-kenttää, jonka perusteella puutteellisesti tehty tietue oli RDA:ta. Kyseinen tietue oli ilmeisesti ollut Vaskissa vielä luetteloimatta, kun se oli siirretty Keskiin josta tietue oli päätynyt PIKIin. Tästä heräsi kysymys, kannattaako itse tehdyissä minitietueissa/luettelointipohjissa olla ollenkaan 040-kenttää. Vaihtoehtoina olisi tehdä hankintaa varten omat pohjat tai poistaa pohjista 040-kenttä kokonaan (jolloin primaarikuvailun tekijän olisi muistettava lisätä se itse).

Päätettiin kokeilla kentän 040e poistamista pohjista. Anna tiedottaa tästä ja muokkaa pohjia.

1. Alue-koodi

Turussa ollaan luopumassa maakuntakokoelman kokoamisesta. Samassa yhteydessä on päätetty lopettaa alue-koodin (kenttä 592) käyttö. Koodilla on aikaisemmin ollut merkitystä Nellin Varsinais-Suomi -haussa, mutta Nellin lopettamisen jälkeen siitä ei ole ollut hyötyä.

1. Tiedotusasioita

Ontologioiden (ysa →yso) käyttöönottokonversion (Melinda + paikalliskannat) suunnittelu on alkamassa. Konversiota valmistelevassa työryhmässä on yleisten kirjastojen edustajina Anna ja Saijamari Pakkala Tampereelta. Ensimmäinen tapaaminen oli 10.4. Tämänhetkisen aikataulun mukaan tietokantojen konversio tapahtuu 2019.

Musa on sulautunut ysaan. Nuoteissa ja äänitteissä käytetään toistaiseksi edelleen musan sanoja, musiikkia käsittelevissä kirjoissa käytössä on jo ysa.

Suomalainen lajityyppi- ja muotosanasto julkaistaan toukokuussa

Melindassa on käyttökatkos Alephin päivityksen vuoksi 9.5. alkaen.